Mea Sai Muklum Kaw Yama Tsi Hkyep Wan (4) Daram Lu Rim
Thai Mungdan, Mea Sai muklum kaw  Myen Mungdan maga na shalai bang ai Yama tsi hkyep Wan (4.1) hte kaga myit rawt tsi Kg. (200) daram rim la lu ai lam TNN shiga kaw na chye lu ai.
Shi sawk ni tang madun da ai hta Thai Mungdan, Ching Rai Ginwang, Myen Mung hte jarit matut ai Me Sai Muklum kaw August (17) ya jahpawt manap hta Thai Asuya Balik ni Myen Mung maga de na kani nanghpam htaw shalai ai lam shiga na lu ai majaw hkan sawk rim ai hta dum nta langai kaw jahkring tawn da ai Pick Up modo langai kaw na Yama tsi hkyep yawng (4,110,000) hte K-tamin myit rawt tsi Kg. (200) rim la lu nna modo gawt ai La yen hpe mung dai shara kaw nan rim la lu ai re.
Dai La lahkawng hpe jep yu ai hta shan lahkawng hpe kani nanghpam htaw shalai ya na matu Kani hpaga hpung ni kaw shap ai re, Myen mung hkran de na Kani nanghpam htaw shalai la lu ai hpang, jahpawt daw de Me Sai muklum kaw nna Preah ginwang de bai matut htaw shalai na matu hkyen nga ai kaw ya na zawn rim hkrum mat ai re hpe chye lu ai.
kac_Latn kac_Latn kac_Latn kac_Latn